**Сабақтың тақырыбы: Кенге жатпайтын пайдалы қазбалар**

**Сабақтың мақсаты:**1.Кенге жатпайтын пайдалы қазбалар түрлері, қасиеттері мен пайдаланылатын салалары, өндіру жолдары туралы түсінік қалыптастыруға ықпал ету;

2.Оқушылардың танымдық белсенділігін, оқушылардыңтіл байлығын дамытып, балаларды логикалық ойлауға,салыстырып, қорытынды жасауға үйрету.

3.Табиғатты аялауға тәрбиелеу,ел байлығын үнемдеп пайдалануға үйрету.

Сабақтың түрі: топтық

Сабақтың көрнекілігі: карта, слайд. тәжірибе құралдары.

Сабақтың барысы:

Ұйымдастыру кезеңі:

**Психологиялық ахуал**

Табиғат — біздің анамыз,

Табиғатқа баламыз.

Табиғатты қорғайтын,

Біз әдепті баламыз.

Жер байлығы көп екен,

Меңгеруді қалайды.

Осының бәрін меңгертер,

Дүниетану сабағы.

Ой сергек: Тұз. Фосфорит. Әктас.

Тақырыпқа байланысты суреттер көрсету. Олардың атын атау. Топ аттарын қою.

Сабақ кезеңдерімен таныстыру. Топ басшыларын сайлау. Олардың әр топ мүшесін сабақ барысында бағалап баруын ескерту.

**І кезең: «Білетінім тоғыз, білмейтінім тоқсан тоғыз»** Үй тапсырмасы: ашық тест

Берілген сұрақтарға тез жауап жазу.

1.Көмірдің басты кен орны ... (Қарағанды, Екібастұз)

2.Мұнай, тас көмір, газ - .... (жанғыш пайдалы қазбалар.)

3.Түсті металдарға - ... (мыс, қорғасын, мырыш, алюминий т,б жатады)

4.Апақ Байжанов 1833 ж ылы қандай пайдалы қазба кенін тапқан?- .. (тас көмір)

5.Күміс сияқты, ақ түсті, өте жеңіл металл - .. (алюминий)

6. Каспий маңы, Маңғыстау түбегі неге бай? – (мұнайға)

7. Сұйық, қоймалжың, майлы жанғыш қасиеті бар, - ... (мұнай)

8. Мырыш жалатылған темір .... (тот) баспайды.

9. Ең ірі Темір кені Қостанай облысына қарасты ... (Соколов-Сарыбай кен байыту комбинаты)

**ІІ кезең: «Жаңалыққа қадам»**

Пайдалы қазбалардың бірқатары қышқыл алуға, тыңайтқыштар өндіруге және құрылыс қажетіне жұмсалатыны бәрімізге белгілі. Олардың құрамынан металл қорытып алынбайтындықтан кенге жатпайтын пайдалы қазбалар деп атайды.

Топтарға тақырып беріледі. Жұп болып оқиды. Түсінігін ортаға салады. Топ ортасына салу. Қорғау.

Сергіту сәті: «Артығын тап»

**ІІІ кезең «Бөлісу» Тәжірибе кезеңі**

І топ тұзбен тәжірибе жасайды( суы бір стақанға тұз салады. Екінші стақанға салмаймыз. Екеуіне де жұмыртқа саламыз) қорыту

ІІ топ Әктас пен мәрмәрді суға салып қандай реакция болатынын ажырату. Әктас газ шығарады, қорытылады, мәрмәрдан газ бөлінбейді.

ІІІ топ Оттық (шақпақ) тәжірибе бір-біріне үйкегенде от шығады.

**ІV кезең «Білгенге – білім маржан»** Картамен жұмыс. Шығармашылық тапсырма

Картаға І топ «Жанғыш» п.қ белгілерінтүсіреді. ІІ топ «кенді» пайдалы қазбаларды түсіреді ІІІ топ «Кенге жатпайтын» п.қ белгісін түсіреді.

**V кезең «Бекіту»**

**Сәйкестендіру тесті**

|  |  |  |
| --- | --- | --- |
| 1. Әктастың ең қатты,тығыз түрі |  | Гранит ,құмтас, әктас,саз,ұлутас,құм |
| 2.Кенге жатпайтын пайдалы қазбалар |  | бор |
| 3.Қышқыл алуға,құрылыс қажетіне жұмсалады |  | Кенге жатпайтын пайдалы қазбалар |
| 4.құрылыс материалдары |  | Тұз,фосфорит,асбест,бор |
| 5. Жазу жазып жалықпаған, Жаза-жаза арықтаған. |  | мәрмәр |

**Қорытынды:**

Балалар бүгін сонымен не туралы айттық?

Не үйрендіңдер, не білдіңдер?

Пайдалы қазбаның адамзатқа көрсетер пайдасы бар, бірақ та оларды өндіре отырып біз табиғатқа зиян келтіреміз бе?

Табиғатты қорғауды қалай түсінесіңдер?

Табиғат ананың берген сыйын дұрыс пайдаланып, қоршаған ортаны аялап қорғайтын, Отатын сүйетін ұлтжанды азамат болып өсіңдер!

**Бағалау.** Топ басшыларының қойған бағасымен танысу. Топтардың жұмысын бағалау «Бағдаршам» түстерімен.

**Үйге тапсырма:** Оқулықтағы мәтінді қайталап, кенге жатпайтын пайдалы қазбалардың таңбалану белгілерін дәптерге салып келу.

**Сабақтың тақырыбы: Қазақстанның ірі кен орындары.**

**Сабақтың мақсаты**: Қазақстан жері, пайдалы қазбалары туралы алған білімдерін тиянақтау, жаңа сөздермен жұмыс жүргізу, кең-байтақ жеріміздің байлықтары, жетістіктері жөнінде оқушылардың білімін толықтыру.

 **Міндеттері:** оқушылардың танымдық қабілетін, тілін, ой-өрісін, логикалық ойлау қабілетін дамыту, туған жер табиғатын аялап, қорғауға баулу, экологиялық тәрбие беру, Отанға деген сүйіспеншілігін арттыру.

 **Сабақтың түрі:** дәстүрлі сабақ

 **Әдіс-тәсілдер:** баяндау, сұрақ-жауап, аударма, проблемалық іздендіру, салыстыру.

 **Пәнаралық байланыс**: әдебиет.

 **Сабақтың көрнекілігі**: Қазақстан картасы, компьютер, слайдтар, үлестірмелі карточкалар.

 **Сабақ барысы**:

 **І**.**Ұйымдастыру кезеңі:** сәлемдесу, кезекшімен сұхбат. Сабақтың тақырыбын, мақсатын

 түсіндіру.

 **Сабақтың ұраны**: Бір – биікке жетелер білім,

Екі – еркіндік алған елім,

 Үш – үлгіге үйретер үйім,

 Төрт – татулығы жарасқан тірлік,

 Бес – бақыттың бастауы бірлік.

 **ІІ. Үй тапсырмасын тексеру.**

 Сұрақ-жауап арқылы кластер құру.

 1.Ақмола облысы еліміздің қай жерінде орналасқан?

 2.Облыс қай жылы құрылды?

 3.Ақмола облысының аумағы қандай?

 4.Ірі өзендерін атаңыздар.

 5.Қай жылдан бастап Ақмола облысының орталығы еліміздің астанасы болды?

 12 жыл ішінде елімізде көптеген өзгерістер болып, Астана әлемдегі әсем қалалардың біріне айналды. ( Слайдтар бойынша әңгімелеу)

 6. «Ақмола облысы» мәтіні бойынша сан есімнің мағынасына қарай бөлінетін түрлерін

 қайталайық.

 **ІІІ. Жаңа тақырып.**

 Не сыйласын, несін берсін ел маған?!

 Тұрсақ екен елім де аман, мен де аман.

 Таулар- менің таусылмайтын бақытым,

 Ал ырысым – ұланғайыр кең далам, - деп ақын М.Мақатаев жырлағандай, біздің бүгінгі

 **сабақтың тақырыбы : «Қазақстанның кен байлықтары».**

 **1).Сахналық көрініс.**

 **-** Сыныпқа Қаныш кіреді. Қолында қапшық.

 **-** Мынау сенің қапшығың ба?

 **-** Суретті өзің салдың ба, Қаныш?

- Тастарды қайдан жинап әкелдің?- деп достары жан-жақтан сұрақ қойды.

 - Баянауылдан, жолда Екібастұз өндірісіне соқтым, содан әкелдім,- деді Қаныш.

 - Жарайсың, Қанышым! Мен сені әдебиетші, не ботаник болады деп жүрсем, сурет салуды,

 пайдалы тастарды жинауды жақсы көреді екенсің. Құтты болсын, талабың!- деді мұғалім.

 - Балалар, біз жаңа кім туралы көрініс көрдік?

 - Қаныш Сәтбаев туралы. Ол – көрнекті ғалым, қоғам қайраткері, ҚР Ұлттық Ғылым ака-

 демиясының Тұңғыш президенті, алғашқы академик, 640-тан астам ғылыми еңбек жазды.

 - Ол нені зерттеген, қандай жаңалықтар ашқан?

 - Еліміздің табиғат байлығын зерттеуші, Жезқазған мыс рудалы ауданын ашты.

 - Дұрыс айтасыңдар, балалар, Қаныш Сәтбаев Қазақстандық металлургия мектебінің

 негізін салушы, бүгінгі сабағымызда біз әр экономикалық аймақтарда орналасқан еліміздің

 кен байлықтарымен танысамыз.

 2) **Сөздік жұмысы:** қалайы, қорғасын, өнеркәсіп, көмір ошағы, жанармай.(Жаңа сөздермен

 танысу)

3**) Қазақстанның экономикалық аймақтары:** Солтүстік аймақ, Оңтүстік аймақ, Батыс аймақ, Шығыс аймақ, Орталық аймақ. (слайд)

 2-слайд. Солтүстік Қазақстан аймағы

 А) Басты өнеркәсіп орталықтары: Петропавл, Қостанай, Көкшетау

 ә) Кен байлықтары: темір, асбест кен орындары, Соколов-Сарыбай темір рудасы.

 б) астығы мол өлке

 3-слайд. Оңтүстік Қазақстан аймағы.

 А) Басты өнеркәсіп орталықтары: Алматы, Шымкент, Қызылорда, Жамбыл.

 ә) Кен байлықтары: мұнай, түсті металл.

 б) жер асты кендері

 4-слайд. Орталық Қазақстан аймағы.(Сарыарқа деп аталатын аймақ)

 А) Басты өнеркәсіп орталықтары: Қарағанды, Жезқазған, (Ақмола, Павлодар облыстары-

 ның біраз бөлігін қамтиды)

 ә) Кен байлықтары: көмір, мыс, қорғасын, мырыш, алтын, темір, марганец, вольфрам, мо-

 либден, мұнай, түсті металдар т.б.

 б) жер асты кендері

 5-слайд. Батыс Қазақстан аймағы.

 А) Басты өнеркәсіп орталықтары: Ақтөбе, Маңғыстау, Атырау, Ақтау.

 ә) Кен байлықтары: мұнай, жанармай, түрлі ас тұздары

 б) жер асты кендері мол.

 6-слайд. Шығыс Қазақстан аймағы.

 А) Басты өнеркәсіп орталықтары: Өскемен, Семей, Алтай.

 ә) Кен байлықтары: түсті металл, алтын, қорғасын, мырыш.

 б) жер асты кендері.

 Қазақстанның жер қойнауында Менделеев кестесінің 99 элементі кездеседі, соның 70 элементінің қоры мол. Оның 60 түрі өндіріледі, 6 мыңға жуық пайдалы қазбалар алынатын

 кен орындары ашылған.

 **ІV. Сабақты бекіту.** Оқулықпен жұмыс (Сұрақ-жауап, 43- бет)

 **А)** 4-тапсырма (жазбаша, 45-бет), сан есімдерді бөліп жазу.

 **Ә)** Берілген кестелерді толтырыңдар: 1-ші үстел – Орталық аймақты, 2 – Солтүстік, 3 –

Оңтүстік, 4 – Батыс, 5 – Шығыс аймақты (компьютерде орындалады)

 Б) Келесі тапсырма «Тапқыр аудармашы» деп аталады.(слайд)

 Қаратау (свинец) береді, Алтайда (золото) өнеді,

 (Медь) сыйлап Қарсақпай, бәрі байлық төгеді.

 (Угольная база) – Қарағанды, Ақтауда нефть ағады,

 (Железо) кені бар Қостанай, ешқашан артта қалмайды.

 **V. Сабақты қорыту**. 1) Өзара сөйлесу **(**3-тапсырма, 43-бет), картадан көрсету.

Сонымен, пайдалы қазбалар қорының аумағы бойынша Қазақстан ТМД елдері ішінде

 Хром рудасы және қорғасын өндіруден 1-ші орын; 2-ші орын – мұнай, күміс, марганец,

 никель, фосфор шикі зат қоры; 3-ші орынды – газ, көмір, алтын, қолайы өндіруден алады.

 Осындай орындар еліміздің байлығын дәлеледейді. Тәуелсіздік жылдары еліміз қандай

 жетістіктерге жетті? Қандай жарқын өзгерістер болды?

 Қазақстан бай мемелекет дегенді қалай түсінесіңдер?(ассоциация)

 (ЕҚЫҰ-на төрелік етеді, ынтымақты ел, білімді адамдар, беделді Президент, БҰҰ-на

 мүше, ОБСЕ-ге төрелік етеді, Азия ойындары)

 Ендеше, «Жері байдың – елі бай» деген қорытынды жасап, сабағымызды аяқтаймыз.

 **VІ. Үй тапсырмасы:**  картадан кен орындарды белгілеу

Пәні: Дүниетану

Тақырыбы: Пайдалы қазбалардың түрлері

Мақсаты:

Білімдік: Пайдалы қазбалардың түрлері мен олардың өндірісте қолданылу аясын меңгерту. Экономикалық, экологиялық білім қалыптастыру.

Дамытушылық: Мәтінді түсініп оқуға төселдіру. Оқушыларды өз бетінше ой

қорытып сөйлеуге машықтандыру. Сын тұрғысынан қисынды ойлау білігін дамыту.

Тәрбиелік: Оқушыларда қоршаған ортаны, табиғатты зерделеуге бағытталған іс - әрекет қалыптастыру, табиғат байлықтарын қорғай білуге тәрбиелеу.

Сабақтың әдісі: ізденушілік, сұрақ - жауап, талдау - жинақтау, проблемалық т. б.

Пәнаралық байланыс:

Сабақтың көрнекілігі: түрлі суреттер, кесте

 Сабақтың барысы:

І Ұйымдастыру бөлімі

ІІ Үй тапсырмасын тексеру

І. Психологиялық дайындық

Туып өскен даламыз

Біздің мәңгі панамыз.

Туған жерге құрметпен,

Қамқорлықпен қараңыз.

ІІ. Ой шақыру

- Пайдалы қазба деген не? Неге олай аталады?

- Пайдалы қазбалар қандай екі топқа бөлінеді?

- Бүгінгі сабақ тақырыбына қарап не туралы айтылады деп ойлайсыздар?

- Балалар, расында да тақырыпқа байланысты пайдалы қазбалар түрлері туралы мағлұмат алады екенбіз.

Пайдалы қазбалар түрлері:

Слайд көрсету

ІІІ Үй тапсырмасын бекіту

ә) Сызбаны толтыру

ІҮ Жаңа сабақ

2. Мәтін бойынша тірек сөздерді тақтаға жазу

(тақырыптан 9 кілтті сөз таңдап, жаттап алуға 30 секунд уақыт береді)

Түрлері

тас көмір

мұнай

газ

темір

тұз

құм

Саз

Мыс

қорғасын

3. Тірек сөздерді дәптерге жатқа жазу

(Тақта жабылады да, балалар жаттап алған сөздерді 30 секунд көлемінде жазады. Егер 63% оқушы 7-6 сөз жазса, норматив тапсырылды деп есептелінеді)

4. Тексеру

(Оқушылар сөздерді жазып болғаннан кейін блок ашылады да, қалып қойған сөздерін толықтырып жазылады

Пайдалы қазбалар түрлері:

Слайд көрсету

ІІІ. Оқулықпен жұмыс: мәтінді оқу, пайдалы қазбалардың тобын көрсету.

Пайдалы қазбаларға жоспар бойынша сипаттама беру 3 топқа бөліп орындалады.

1 топ Жанғыш: мұнай, газ

2 топ Кенді: алюминий, мәрмәр, мыс, қорғасын

3 топ Кенсіз: гранит, әктас, құм, саз

– атауы;– қасиеттеріне тоқталу;

– маңызы, қолданылуы.

5. Мәтінді оқушылардың өз бетінше оқуы

(Оқушылар берілген мәтінді іштей оқып, тірек сөздерді мағынасын ашуға дайындалады. Сонымен бірге мәтінді өте көңіл бөліп оқу керектігі жөнінде нұсқау алады, өйткені мұғалім сын тұрғысынан сұрақ қою кезінде көңілін әрбір детальға аудару керек)

Оқу уақыты: 1 бетке – 3 минут, 2 бетке – 6 минут

Сын тұрғысынан сұрақтар ( ООМ енгізу )

(Мұғалім оқушыларға тақырып бойынша сұрақ қояды, жауабын қате етіп береді. Формула бойынша үш дұрыс емес және бір ғана дұрыс жауап болуы қажет. Жауабына 3 секунд беріледі)

Тәжірибе өткізу.

 Жұмбақтың шешуін тап.

 Өлең жолдарында қандай пайдалы қазбалар туралы айтылған:

 Домнада әбден балқыды, Таусылып бітті ақ тас,

 Одан қайшы, кілт жасалды. Ізі қалды тақтада.

 (Болат) (Бор)

 Батпақта өскен өсімдік,

 Тыңайтқыш пен отындыққа жарады.

 (Шымтезек)

1. Әрбір адам күнделікті тұрмыста пайдалы қазбалардың сан алуан түрін кездестіреді. (Иә)

2. Өзіміз күнделікті пайдаланып жүрген ас cодасы асқа белгілі бір дәм береді.(Жоқ. Ас тұзы тамаққа белгілі бір дәм береді.)

3. Ас тұзын жердің терең қойнауынан алады.(Жоқ. Ас тұзын тұзды көлдердің түбінен алады.)

4. Үй салу үшін ең алдымен қабырғасын қалайды. (Жоқ. Ең алдымен үйдің іргетасы құйылады.)

5. Іргетасты құюға бетон мен тас керек. (Иә.)

6. Іргетастың үстіне шатыр қондырылады. (Жоқ. Іргетастың үстіне кірпіш қаланады.)

7. Кірпіштер бір - бірімен саз ерітіндісімен байланыстырылады. (Жоқ. Кірпіштер цемент ерітіндісімен байланыстырылады.)

8. Үй, зауыт, т. б. құрылыстар салу үшін басқа құрылыс материалдары қолданылмайды. (Жоқ. Орасан көп мөлшерде тас, құм, саз, әк жұмсалады.)

9. Тас, құм, әк, саз бәрі жерден қазып алынады. (Иә.)

10. Тас көмір, мұнай, газ, шымтезек, жанармай, тақтатас құрылысқа пайдаланылады.

(Жоқ. Тамақ пісіру, үй жылыту, фабрика, зауыт, алуан түрлі транспорт жұмыс істеуі үшін отын ретінде пайдаланылады. )

11. Үй жиһаздары, түрлі машиналар, ұшақ пен кеме жасау, темір жол, көпір салу үшін цемент қажет.(Жоқ. Металл қажет)

12. Металлды жер қойнауынан өндірілетін көмірден айырып алады. (Жоқ. Металлды жер қойнауынан өндірілетін кеннен айырып алады.)

13. Жерден қазып алып, адам қажетіне жұмсалатын тау жыныстарын пайдалы қазбалар деп атайды. (Иә.)

14. Адамдар пайдалы қазбаларды пайдаланбай да өмір сүруі мүмкін (Жоқ. Адамдар пайдалы қазбаларды пайдаланбай өмір сүруі мүмкін емес.)